title: "Boucle du Mouhoun (Regiuun)"
text: "Det Boucle du Mouhoun Regiuun (\u00fc\u00fcb Fraans\u00f6\u00f6sk: La R\u00e9gion de la Boucle du Mouhoun [bukl dy mu.un]) as en regiuun uun de aafrikoons stoot Burkiina Faaso. At regiuun leit uun a waast faan't lun an as efter de Mouhoun Struum neemd. Uun a nuurdwaast leit Maali, uun a s\u00fc\u00fcd lei d\u00f6n Hauts-Bassins an Sud-Ouest Regiuunen an uun a uast d\u00f6n Centre-Ouest an Nord Regiuunen. At regiuun hee 1.434.847 lidj (2006). At hoodsteed faan't regiuun as D\u00e9dougou.\n\nGeografii\nAt regiuun as tausis grater \u00fc\u00fcs Sleeswich-Holstian. De Nanga Berig (417 m), wat de aachsthuuchst berig uun Burkiina Faaso as, leit uun det Sourou Prowins faan detheer regiuun. De Mouhoun Struum leept faan a s\u00fc\u00fcdwaast tu a maden faan't regiuun, huar de Sourou Struum iin uuna struum leept. Do bocht de Mouhoun tu a s\u00fc\u00fcduast an leept tu at grens twesken det Boucle du Mouhoun Regiuun tu det Centre-Ouest Regiuun. Diarefter leept a struum tu a s\u00fc\u00fcd an biljet at uastgrens faan't regiuun, m\u00e4 \u00fctjnoom faan en letj dial faan't regiuun uun a s\u00fc\u00fcd, wat \u00fc\u00fcb a uasteeg leit.\n\nIndialing faan Ferwalting\nAt regiuun hee seeks prowinsen.\n\nHistoore\nAt regiuun, \u00fc\u00fcs d\u00f6n twaalew \u00f6ler regiuunen uun Burkiina Faaso, wurd 2. J\u00fc\u00fcli 2001 gr\u00fcnjlaanjen.\n\nPolitiik\nA guwern\u00f6\u00f6r faan't regiuun sant 2011 as Victor Dabir\u00e9.\n\nKwelen"